Annes indfald: Lidt mere Patchwork
Lidt mere Patchwork
Juletræsposerne godkendt og taget i brug!
Til gengæld fik jeg et juletræstæppe med hjem.
Et projekt mere..
Gitte har syet det på pap. Nu skal jeg til at samle et tæppe og quilte det... inden jul!
Jamen, I havde da sådan et tæppe???
Ja, men det er bare alt for stort til stue og træ.
Det nye her passer perfekt ind i hjørnet.
Det glæder jeg mig til at få syet færdig.
Vi kørte til Kølkær Stoffer/StofCarsten i Hammerum for at supplere til vores slumretæpper.
Jeg føler mig som Svante på udsalg derinde.
Der er så meget stof og ting og sager og tilbehør og broderi og patchwork og garn...
Men der var 25% rabat, så vi fik da noget for pengene!
Jeg fandt noget mørkt blåt og noget hvidt med små prikker.
Samt filt til at sætte bag på juletræstæppet.
Det blå er rigtigt flot med fint spil...
Det ses på nederst højre billede.
Farven er bare helt mørk i virkeligheden..
Jeg har haft Gittes tæpper med i Håndarbejdsgruppen og med til netværksmøde.
Alle roser hendes arbejde og jeg nyder at prale med det!
Det betyder ekstra meget, når det er kreative personer, der kommer med kommentarerne.
De ved, hvad de snakker om!
Og de viser også deres ting frem.
Det sjove her er, at det flotte tæppe er (hånd)syet over trekanter; det kan Gitte ikke lide at sy.
Jamen, det er da ikke svært at få de hjørner pæne...
Nej.. sikkert ikke... men vi har nok alle nogle "uha, det er svært" temaer! (mit hedder kniplingsstrik/hulmønstre)
Gitte har syet et samplertæppe i smukke grønne farver.
Det var de trekanter/spidser hun var i karambolage med...
I 2012 sad vi på gulvet og samlede det.
Nu har jeg fået det.
Det ligger inde på sofaen og stråler.
Indsendt af Annes indfald kl. 11.13
Etiketter: juletræsposer, juletræstæppe, Kølkær Stoffer, Patchwork, patchworktæpper, rosentæppe, samplertæppe
Anonym 10. januar 2018 kl. 17.39
Før i tiden var jeg meget glad for at sy patchwork.Har nu holdt en pause på 10 år,da det er mest strikketøjet jeg har beskæftiget mig med.Jeg er nu begyndt at få interesse for patchwork igen-er kørt lidt træt i strikkeriet.Det er mest paperpiece jeg er interesseret i.For 10 år siden downloaded jeg alle mønstre jeg fandt.Jeg har flere tusinde.Paperpiece er en sjov teknik.Det giver et hurtigt resultat.Samtidigt bliver det meget nøjagtigt.Den største website med paperpiece er quilterscache.com.Se under quilt blocks galore.Mine favoritter er på side 40 med dessa delight,ruthies star og victories star.Side 32 er det pinwheel.
Jeg har købt et hus med 3 soveværelser,hvor jeg ønsker at have patchwork-tæpper på sengene.Det skal være New York Beauty(søg på google med dette navn og du vil finde de mest fantastiske tæpper).De bedste mønstre finder du under lenzula.de.Det andet tæppe skal være med twisted log cabin-det giver en fantastik effekt hvis man gør det i samme farve men med nuancer.Det tredje skal være med pinwheel mønster som samtidigt er et tessalationmønster ,som jeg foretrækker,da det giver mest udfordring kreativt.
Paper piecing vil måske være en ide til både dig og din datter.PRØV DET.Som sagt er det sjovt,spændende og hurtigt
m.v.h.Brit
Annes indfald 10. januar 2018 kl. 22.48
Åh ja. Den side har jeg også surfet rundt på.. Jeg tror også det er 10 år siden... Tak for at minde mig om den.
Jeg kunne tænke mig at prøve patchwork på maskine og vil skrive din opfordring bag øret.
Min datter er til det håndsyede ; det er hyggeligt at sidde med. Jeg synes hånd/maskinsyet har hver sine fordele.
Angelikas quilts and knits 11. januar 2018 kl. 06.52
jeg glæder mig til at følge med i dit patchworkprojekt :-) Jeg kunne godt tænke mig at sy et juletræstæppe, men jeg har to broderede så jeg står ikke lige og mangler...hm...vi får se.
Gittes tæpper er så smukke, og det er godt at de kommer ud og bliver luftet/vist frem for en større offentlighed :-)
Karin 11. januar 2018 kl. 06.53
Det er så spændende at se hvilke projekter der nu er på "tapetet" hos dig/jer. Gitte og du supplere hinanden, det er fantastisk.
Vi har hver især vore stærke og svage sider, om det er noget vi kan eller har svært ved. Mindes tiden i folkeskolen, hvor min håndarbejdlærer ikke accepterede jeg var venstrehåndet, det var svært både med hækling, broderi, og ja, klargøring til klippe og sy på maskine, selv det at ri sammen, gav konflikter. Jeg kan meget af alt det jeg nævner, men der sidder stadig en og piller det hele op og vender det til en højrehåndet, så jeg ikke kan hitte ud af det. Denne oplevelse fortæller mig, vi har hver vores måde at gøre tingene på, når vi i mål, valgte jeg/vi den rigtige vej.
Ellen 11. januar 2018 kl. 11.13
Det nye juletræstæppe er perfekt!
Jeg kan bedst lide at sy på maskine - skal jeg sidde med noget, er det et strikketøj, men det er godt, at vi ikke alle er ens - så var der ikke megen variation i det håndarbejde, der bliver fremstillet i de små hjem.
Ingenting er jo svært, når man ved hvordan man gør ;-)
Jeg tror det er sundt at tage imod udfordringen og prøve, og jeg tror også, at I vil blive positivt overraskede over hvor nemt både strikkede hulmønstre og trekanter går i patchwork :-)
Annes indfald 11. januar 2018 kl. 12.26
Tak 😊 Det er lige til hjørnet 😉
Jeg skal prøve maskinpatchwork. Men ellers er strikketøjet også det jeg griber efter, når jeg sidder ved tv..
Eller broderi, hvis jeg har gang i det..
Det er rart med variation!
Der skal flyttes grænser og nye muligheder afprøves.
Jeg har strikket lidt med hulmønster.. Synes det er noget pullerværk.. Og svært at rette fejl.. Jeg vil hellere strikke masser af Snoninger.
Om det er fordi hulmønstret generelt ikke er min smag, mens en Aransweater er flot... Måske derfor noget strik er mere interessant end andet?
Helle Marqvertsen 13. januar 2018 kl. 18.34
Du har da god tid til det juletræstæppe !!! Det er jo pt lang tid til jul 🎄🎄🎄🎄🎄
Annes indfald 13. januar 2018 kl. 18.54
Heldigvis er der god tid.. Jeg har jo gang i alt for meget 😉
Adobe XI (1) Agnes (15) Avistrøje (13) Blicheregnens Museum (5) Blog (6) blomster (50) bogstaver (5) broderi (35) Castberggård (8) contiguous (28) Design (12) diagram (1) dobbeltstrik (5) Domino (16) eget design (8) Elins broderier (12) Excel (24) familie (9) farver (39) Fiberfest (9) fugle (24) garn (20) Garnnøglesjal (2) Garnpusher (22) Garnudsalg (57) Grønland (14) haven (39) Husflidsfestival (5) højlandsuld (28) høreapparater (8) høretab (10) håndarbejde (8) Håndarbejdsmesse (15) iPad (3) Isager (3) Islandsk strik (10) jul (48) kalenderpakker (27) kamera (5) Kanter (40) knipling (4) KnitPro (3) kofte (15) København (21) London (43) lysplade (2) Madam Munch (6) Mairlynd (2) Marimekko (17) maskemarkører (2) Melanie Berg (4) Meniere (5) messing (2) Min Viking (3) Mobil (6) Moesgård Museum (5) montering (59) Mønsterstrik (104) Navneklud (7) Netværk (20) Nordiske stjerner (18) norsk strik (68) Patchwork (35) Poncho (15) Quiltefestival (6) Raglanify (9) raglantrøje (8) Ravelry (34) Rejse (28) Ribe (8) Seyfarth (1) sjal (92) skabeloner (4) Skagen (7) Skals (10) sprog (3) steeks (4) strik (58) Strikke Café (10) strikkefestival (7) Strikkegruppe (14) Strikkepindeetui (3) strikkepose (10) strikkeprøver (13) Strikkeweekend (10) Sweater (21) sømløse kuppelærmer (4) Tind (6) To sider af samme sag (9) top down (40) TSK (2) TV Midt Vest (2) udflugt (47) Udstillinger (10) Udstyr (2) uldvask (6) vinter (22) workshops (9) WWKIP (6) æblesjal (23) Åsa Tricosa (8)
3 dages sommer …..
Julen vare lige til påske, og derefter kommer det gode vejr...
Sten er drillesyge